**Základná škola s materskou školou, Tajovského 2, 97632 Badín**

**HODNOTIACA SPRÁVA O VÝCHOVNO-VZDELÁVACEJ ČINNOSTI, JEJ VÝSLEDKOCH A PODMIENKACH MATERSKEJ ŠKOLY V ŠKOLSKOM ROKU 2018/2019**

Vypracovala: Mgr. Oľga Boc

**I. Prerokovanie v pedagogickej rade**

Správa o výchovno-vzdelávacej činnosti, jej výsledkoch a podmienkach za školský rok 2018/2019 bola prerokovaná v pedagogickej rade dňa 28.8.2019

-------------------------------------

Mgr. Boc Oľga zástupkyňa RŠ pre MŠ

**II. Prerokovanie v rade školy**

Správu o výchovno-vzdelávacej činnosti, jej výsledkoch a podmienkach za školský rok 2018/2019 prerokovala rada školy dňa Rada školy odporúča zriaďovateľovi správu schváliť.

-------------------------------------

Natán Ivan - predseda rady školy

**III. Stanovisko zriaďovateľa**

Obec Badín

a) s ch v a ľ u j e

b) neschvaľuje

Správu o výchovno-vzdelávacej činnosti, jej výsledkoch a podmienkach Materskej školy, Badín Tajovského 2, 97632 2017/2018.

-------------------------------------

Mgr. Hric Pavol – starosta obce Badín

**Východiská a podklady**

Správa je spracovaná v zmysle:

1. *Vyhlášky Ministerstva školstva SR č.9/2005 zo dňa 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.*

2. *Metodického usmernenia MŠ SR č. 10/2006-R k vyhláške MŠ SR č. 9/2006 Z.z.*

3. *Koncepcie zástupkyne RŠ pre MŠ riaditeľky materskej školy na roky 2017-2021.*

4. *Plánu práce materskej školy na školský rok 2018/2019.*

5. *Informácie o činnosti Rady školy pri ZŠ s MŠ Tajovského 2, 97632 Badín*

6. *Správy o výchovno-vzdelávacej činnosti MŠ za školský rok 2018/2019.*

****

**SPRÁVA O VÝCHOVNO-VZDELÁVACEJ ČINNOSTI,**

**JEJ VÝSLEDKOCH A PODMIENKACH MATERSKEJ ŠKOLY ZA ŠKOLSKÝ ROK 2018/2019**

1. **Základné údaje o materskej škole**

**I Identifikačné údaje**

|  |  |
| --- | --- |
| Názov školy | Základná škola s materskou školou Badín |
| Adresa školy | Sládkovičova 7, 97632 Badín |
| Telefónne číslo | 048/4182615 |
| E- mail | [materskaskolabadin@gmail.com](mailto:materskaskolabadin@gmail.com) |
| Zriaďovateľ | Obec Badín |
| Štatutárny zástupca zriaďovateľa | Mgr. Viera Turianska |

**II. Vedúci zamestnanci**

|  |  |
| --- | --- |
| **Meno a priezvisko** | **Funkcia** |
| Mgr. Turianska Viera | Riaditeľka školy |
| Mgr. Boc Oľga | Zástupca RŠ pre MŠ menovaná od 1.1.2017 |

**III. Údaje o rade školy**

Rada školy pri ZŠ s MŠ Badín Tajovského 2, 97632 bola ustanovená v zmysle § 24 zákona č. 596/2003 Z.z o štátnej správe v školstve a školskej samospráve a o zmene a o doplnení niektorých zákonov v znení neskorších predpisov.

|  |  |
| --- | --- |
| **Členovia rady školy** |  |
|  |  |

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za** |
| 1. | Ing. Ivan Nátan | predseda | zriaďovateľa |
| 2. | Anna Galabová | člen | pedagogických zamestnancov za MŠ |
| 3. | Mgr. Ľubica Lepiešová | člen | pedagogických zamestnancov ZŠ |
| 4. | Marta Pazuchová | člen | nepedagogických zamestnancov |
| 5. | Ing. Jana Moravčíková | člen | zriaďovateľa |
| 6. | Mgr. Marianna Hudecová | člen | zriaďovateľa |
| 7. | Ing. Martin Donoval | člen | zriaďovateľa |
| 8. | Zdenka Hudoba | člen | rodičov ZŠ |
| 9. | Miroslava Hlaváčiková | člen | rodičov ZŠ |
| 10. | Mgr. Katarína Hakelová | člen | rodičov ZŠ |
| 11. | Mgr. Renáta Hricová | člen | rodičov MŠ |

**Činnosť pedagogickej rady MŠ**

Pedagogická rada zasadla 2 krát. Počas stretnutí sa prítomní zamestnanci zaoberali a oboznamovali:

* Schválením školského poriadku,
* prerokovaním správy o výchovno- vzdelávacích výsledkoch za školský rok 2016/2017
* prerokovaním plánu práce školy,
* schválením plánu metodického združenia,
* analýzou a vyhodnotením vnútroškolskej kontroly,
* vyhodnotením plánu práce MŠ.

**Činnosť metodického združenia MŠ**

Činnosť metodického združenia bola organizovaná a plánovaná vedúcou MZ Danou Lašákovou. V školskom roku 2018/2019 sme sa stretli štyri krát a prerokovali sme jednotlivé body podľa plánu MZ. Tento rok sme pravidelne prehodnocovali dosiahnuté kompetencie detí v oblasti sebaobslužných činnostiach, grafomotorických činnostiach a matematicko- logických zručností. Zistenia sme prediskutovali s rodičmi na konzultačnom dni, ktorý zorganizovali triedne učiteľky.

**Zloženie tried**

|  |  |  |  |
| --- | --- | --- | --- |
| ***Trieda*** | ***Vek detí*** | ***Trieda učiteľka*** | ***Učiteľka*** |
| Malá trieda | 3- 4 ročné deti | Galabová Anna | Mgr. Kolenkášová Martina |
| Stredná trieda | 4-5 ročné deti | Lašáková Dana | Malchovská Želmíra  Mgr. Szabóová Linda od 1.2.2019 |
| Veľká trieda | 4-5-6 ročné deti | Mgr. Boc Oľga | Mgr. Messingerová Anna  Zastupujúca Anna Moravčíková |

**Údaje o počte detí k 31.8.2018**

|  |  |  |  |
| --- | --- | --- | --- |
| Triedy | Malá trieda | Stredná trieda | Veľká trieda |
| 3-4 ročné deti | 18 | 0 | 0 |
| 4-5 ročné deti | 0 | 21 | 1 |
| 5-6 ročné deti | 0 | 0 | 22 |
| Spolu | 18 | 21 | 23 |

Celkovo bolo zapísaných 62 detí, z toho 1 dieťa malo OŠD.

V školskom roku 2017/2018 bol počet detí zapísaných do 1. ročníka: 19 detí

**Údaje o kvalifikácii pedagogických zamestnancoch**

|  |  |  |  |
| --- | --- | --- | --- |
| ***P.č*** | ***Titul, meno a priezvisko*** | ***Kvalifikácia*** | ***Kariérový stupeň*** |
|  | ***Mgr. Boc Oľga*** | - ÚSO – SPgŠ – Učiteľstvo pre materské školy,  - 1. stupeň VŠ v študijnom odbore Predškolská a elementárna pedagogika,  - 2. stupeň VŠ v študijnom odbore Predškolská pedagogika | pedagogický zamestnanec s prvou atestáciou |
|  | ***Galabová Anna*** | - ÚSO – SPgŠ – Učiteľstvo pre materské školy, | samostatný pedagogický zamestnanec |
|  | ***Lašáková Dana*** | - ÚSO – SPgŠ – Učiteľstvo pre materské školy, | samostatný pedagogický zamestnanec |
|  | ***Mgr. Messingerová Anna*** | - 1. stupeň VŠ v študijnom odbore Predškolská a elementárna pedagogika,  - 2. stupeň VŠ v študijnom odbore Predškolská pedagogika | samostatný pedagogický zamestnanec |
|  | ***Malachovská Želmíra*** | - ÚSO – SPgŠ – Učiteľstvo pre materské školy | samostatný pedagogický zamestnanec |
|  | ***Mgr. Szabóová Linda*** | - ÚSO – SPgŠ – Učiteľstvo pre materské školy | *Začínajúci pedagogický zamestnanec* |

**Nepedagogický zamestnanci**

Malová Eva: výdaj stravy malá a stredná trieda, školník

**Masaryková Jana:** upratovačka

**Noskovičová Dana:** výdaj stravy MŠ Skalica

**Údaje o kontinuálnom vzdelávaní pedagogických zamestnancoch**

Jeden pedagogický zamestnanec za zúčastnil funkčného vzdelávania vedúcich pedagogických zamestnancov.

Dvaja pedagogický zamestnanci sa vzdelávali a rozširovali svoje kompetencie v oblasti informačných technológii a ich využitia v materskej škole.

**Údaje o aktivitách a prezentácii materskej školy na verejnosti**

|  |  |
| --- | --- |
|  | Vystúpenie pre jubilantov v Skalici |
|  | Vystúpenie pre dôchodcov v jedálni v športovej hale |
|  | Uvítanie detí do života |
|  | Predaj výrobkov na Vianočných trhoch |
|  | Vystúpenie na podujatí Mikuláš na Obecnom dvore |
|  | Vystúpenie pre dôchodcov v športovej hale príležitosti MDŽ |
|  | Vynášanie Moreny |
|  | Stavanie Mája na obecnom dvore |

**Údaje o ostatných zrealizovaných aktivitách**

|  |  |
| --- | --- |
|  | výučba anglického jazyka v spolupráci Pro Americana; |
|  | lyžiarsky výcvik v spolupráci s lyžiarskou školou Lyžiarik; |
|  | plavecký výcvik v spolupráci a Asa plaveckou akdémiou |
|  | Vitaj medzi nami(privítanie nových detí v materskej škole*)* |
|  | Výtvarný krúžok v spolupráci so ZUŠ Zacharová Katarína |
|  | Spoznaj svoje okolie (turistická vychádzka do okolia MŠ ) |
|  | Spoznávame vesmír (planetárium v MŠ ) |
|  | Fašiangový karneval |
|  | Návšteva v obecnej knižnici |
|  | Projektový deň vody (exkurzia do Thyhániovského kaštieľa v Radvani) |
|  | Projektový deň Mlieka (návšteva Roľníckeho družstva v Badíne ) |
|  | Záhradka škôlkára (sezónna činnosť detí súvisiaca s nadobúdaním pracovných zručností ) |
|  | Deň detí – oslava s programom na školskom dvore |
|  | Rozlúčka s predškolákmi |
|  | Vianočná besiedka- vystúpenie pre rodičov |
|  | Pinocio (návšteva divadelného predstavenia v bábkovom divadle Na rázcestí v BB) |
|  | Besiedka k MDŽ |
|  | Logopedická depistáž v spolupráci s CPPPaP Kollárova |

**Údaje o finančnom a hmotnom zabezpečení výchovno-vzdelávacej činnosti školy**

Výšku príspevku na pobyt dieťaťa v materskej škole stanovuje Všeobecne záväzné nariadenie č.4/2016. Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa:

1. od 3 do 5 rokov veku s trvalým pobytom v obci Badín 15 Eur.
2. od 3 do 5 rokov veku s trvalým pobytom mimo obce Badín 30 Eur
3. deti od 2 do 3 rokov veku 50 Eur.

Tento mesačný príspevok bol vyplácaný na účet ZŠ s MŠ Badín. Finančné prostriedky materská škola čerpá aj z 2 % OZ Spolu pre školu pri ZŠ s MŠ Badín, Tajovského 2.

**Materiálne a technické vybavenie**

V spolupráci s obcou Badín a s finančnou pomocou firmy Kompala s.r.o sme zakúpili na dvor novú preliezku v hondote 5000 €. Z finančnou pomocou OZ Spolu pre školu sme zakúpili do jedálne MŠ 8 ks obrusov. Prostredníctvom spolupráce spoločnosti Orange a obce Badín sme zabezpečili dvor novými vyvýšenými záhonmi, kde deti nadobúdajú manuálne,  praktické ako aj kognitívne znalosti o pestovaní rastlín. Spoločnosť Veolia nám poskytla finančný príspevok 600 € na zakúpenie pieskoviska.

**Údaje o výsledkoch hospitačnej činnosti**

V tomto školskom roku bolo cieľom hospitačnej činnosti oblasť grafomotoriky a predčitateľskej gramotnosti. Úroveň schopnosti dohovoriť sa v správnej rečovej a gramatickej forme vzhľadom k vekovým osobitostiam, schopnosť vedome narábať so segmentami slov. Stupeň záujmu detí o prácu s knihou, vplyv literatúry na emocionálny a etický rozvoj dieťaťa. Úroveň grafomotorických zručností, správne držanie tela a grafického materiálu.

**Počas hospitácii bolo zistené:**

* Deti mali dostatok vhodného materiálu, ktorý rozvíjal ich predčitateľské zručnosti,
* deti boli vedené ku práci s knihou, vhodným metodickým usmernením,
* počas pozorovania vo všetkých triedach okrem jednej dochádzalo k systematického a cielenému rozvoju grafomotoriky, už počas ranných hier boli deťom ponúknuté riedené činnosti vedené učiteľkou,
* deti boli motivované a posmeľované,
* deti mali možnosť poznávať tradičné rozprávky, cez ktoré bol formovaný ich postoj, posúdenie vlastností dobro- zlo, pozitívne- negatívne

**Odporúčania:**

* zabezpečiť deťom vhodný materiál na písanie, kreslenie,
* pravidelne strúhať ceruzky, dbať na vhodnú dĺžku grafického materiálu
* neponúkať deťom veľa podnetov, obrázkov,
* prelínať cez deň jednotlivé organizačné formy, pripomínať deťom naučené poznatky aj pri iných činnostiach,
* pracovať systematicky a pravidelne a vytvárať tak návyk automatického narábania s pomôckami smerujúcemu k rozvoju grafomotoriky,
* využívať interaktívnu tabuľu na nácvik línii, ukážku, napodobňovanie ,
* nechať deti viac prejavovať radosť pri cvičení, zaraďovať chvíľky radosti, odreagovanie sa, uvoľnenie pri cvičení, prejaviť sa,

**Údaje o výsledkoch kontrolnej činnosti**

Kontrolná činnosť bola realizovaná priebežne so zameraním na zabezpečenie výchovno- vzdelávacieho procesu a zabezpečenie podmienok na prevádzku materskej školy, ktoré súvisia so zabezpečovaním podmienok na bezpečnosť a ochranu zdravia detí aj zamestnancov.

Výchovno vzdelávacia činnosť bola realizovaná formou hry. Väčšinou formou rolových, námetových a konštruktívnej hier. Učiteľky vytvárali pre deti kútiky na hranie, ktoré umožnili skupinovú činnosť detí. Priebeh hier zodpovedal vývinovej úrovni detí ich vzťahom a sociálnym zručnostiam. V malej triede boli hry často rušené nezhodami medzi deťmi, braním hračiek, zasahovaním do hier, čo sa prejavilo na celkovej klíme v triede. Učiteľky hry podľa potreby usmerňovali a viedli s deťmi počas nich dialóg. Niektoré hry vhodne nadväzovali na tému týždňa a obohacovali tak vedomosti detí. Sústavne a plánovite boli rozvíjané aj grafomotorické zručnosti. Vo veľkej triede majú deti portfólio, kde môžu vidieť svoj pokrok. Počas týchto činností boli deti vedené k správnemu držaniu tela, k prstovej rozcvičke, k sklonu tela pri kreslení k správnej smerovej orientácii na pracovnom liste. Aj napriek týmto pozitívnym podnetom zaznamenávame u detí nesprávny návyk držania písacieho materiálu. Sústavne a každodenne bol u detí vytváraný vzťah k pohybu a pohybovým cvičeniam. Zaraďovaním pohybových cvičení mali správny vzor držania tela. Na podporu rozvoja pohybu boli vytvárané vhodné podmienky na školskom dvore a tenisovom kurte. Deti sú vedené k rozvoju obratnosti, koordinácie aj prostredníctvom jazdy na kolobežkách, odrážadlách a preliezkami na školskom dvore. Experimentovanie a bádanie bolo umožnené deťom väčšinou počas hier a pobytu vonku. Digitálne technológie boli využívané na dopĺňanie a spresňovanie vedomostí detí počas jednotlivých tém. Učiteľky využívali možnosti internetu a púšťali deťom rôzne prezentácie a piesne. Na pestovanie a utváranie pracovných zručností u detí sme využívali vyvýšené záhony, kde deti pod vedením učiteliek vykonávali rôzne sezónne činnosti a starostlivosť o rastliny. Počas roka sme pestovali u detí vzťah k regionálnym zvykom prostredníctvom zapájania sa do osláv v obci a v materskej škole.